Dersom laget skal samle inn penger til seg selv, må de ha en lagskonto.   Det er under ingen omstendigheter lov å samle inn penger til private kontoer, da NIF anser dette som underslag. En god intensjon kan fort bli en ubehagelig affære.   Det kreves to kasserere pr lag som tar ansvar for kontoen og pengene, samt å føre bilag for alle transaksjoner og levere disse til regnskapsfører.   Du skal også registrere deg i Spond så du får tilgang til en egen gruppe, der du vil finne nødvendige skjemaer og rutiner for å utføre oppgaven.    Du melder deg inn ved å følge lenken på klubbens hjemmeside og når du skal velge gruppen du skal inn i, velger du “Lagsregnskap fellesgruppe”.   Jobben er ikke vanskelig, men krever at du er selvbevisst på at du kan påta deg ansvaret og at du opptrer svært ryddig rundt oppgaven.   Skjema for å søke om lagskonto/skifte av kasserer finner du her: Søknad lagskonto   Regler og rutiner du må forholde deg til finner du her: Regnskapsføring